РЕПУБЛИКА СРБИЈА

НАРОДНА СКУПШТИНА

01 Број 06-2/31-20

4. фебруар 2020. године

Б е о г р а д

**З А П И С Н И К**

**СЕДНИЦЕ ДВАДЕСЕТ ПРВОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ЈЕДАНАЕСТОМ САЗИВУ, ОДРЖАНЕ 3. И 4. ФЕБРУАРА 2020. ГОДИНЕ**

Седница је почела у 12,00 часова.

Седници је председавала Маја Гојковић, председник Народне скупштине.

Председник је, на основу службене евиденције о присутности народних посланика, констатовала да седници присуствује 110 народних посланика, а применом електронског система за гласање утврђено је да су у сали присутна 134 народна посланика и да постоје услови за рад Народне скупштине.

Председник је обавестила да су спречени да седници присуствују народни посланици Милисав Петронијевић, проф. др Жарко Обрадовић и проф. др Владимир Маринковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, др Муамер Бачевац, Александра Белачић, Милена Бићанин, Горан Богдановић, Ненад Божић, Маја Виденовић, др Дијана Вукомановић, Наташа Вучковић, Младен Грујић, Миљан Дамјановић, Божидар Делић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, Горан Јешић, Драган Јовановић, мр Јадранка Јовановић, Чедомир Јовановић, доц. др Михаило Јокић, Драгомир Карић, Миланка Карић, Борисав Ковачевић, Ненад Константиновић, др Жарко Кораћ, мр Иван Костић, Момчило Мандић, Весна Марјановић, Мирослав Маркићевић, Драган Марковић, Татјана Мацура, Остоја Мијаиловић, Јелена Мијатовић, Зоран Милекић, Ненад Милић, Радослав Милојичић, Драгољуб Мићуновић, Бранислав Михајловић, Љиљана Михајловић, Љупка Михајловска, Дејан Николић, Срђан Ного, Богдан Обрадовић, Бошко Обрадовић, Соња Павловић, Јован Палалић, Душан Петровић, Мира Петровић, Вјерица Радета, Зоран Радојичић, Саша Радуловић, Катарина Ракић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Верољуб Стевановић, Мариника Тепић, Новица Тончев, Горан Ћирић, проф. др Јахја Фехратовић, мр Горан Чабради, Александра Чабраја, Ненад Чанак, Александар Чотрић, проф. др Војислав Шешељ, Дејан Шулкић, Јован Јовановић, др Драган Весовић, Бајро Гегић, Вера Пауновић, Ивана Динић, Душан Милисављевић, Нада Костић и Војин Биљић.

Председник је, сагласно члану 86. став 2. и члану 87. став 2. Пословника Народне скупштине, обавестила да је ова седница сазвана у року крaћем од рока утврђеног у члану 86. став 1. Пословника Народне скупштине и, изузетно, за понедељак, дакле мимо дана утврђених у члану 87. став 1. Пословника Народне скупштине, због потребе да Народна скупштина што пре размотри предлог акта из дневног реда.

Председник је подсетила да је седница Двадесет првог ванредног заседања Народне скупштине Републике Србије у Једанаестом сазиву сазвана на Захтев 160 народних посланика, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

Тако одређен дневни ред је следећи:

1. **Предлог аутентичног тумачења одредбе члана 48. став 6. Закона о извршењу и обезбеђењу („Службени гласник РС“, бр. 106/15, 106/16 - аутентично тумачење, 113/17 - аутентично тумачење и 54/19)**,који је поднео Одбор за уставна питања и законодавство (број 011-170/20 од 31. јануара 2020. године).

Затим је Народна скупштина прешла на рад по утврђеном дневном реду, односно на претрес о **1. тачки дневног реда - ПРЕДЛОГУ АУТЕНТИЧНОГ ТУМАЧЕЊА ОДРЕДБЕ ЧЛАНА 48. СТАВ 6. ЗАКОНА О ИЗВРШЕЊУ И ОБЕЗБЕЂЕЊУ („СЛУЖБЕНИ ГЛАСНИК РС“, БР. 106/15, 106/16 - АУТЕНТИЧНО ТУМАЧЕЊЕ, 113/17 - АУТЕНТИЧНО ТУМАЧЕЊЕ И 54/19).**

Председник Народне скупштине је, сагласно члану 195. Пословника Народне скупштине, отворила претрес о Предлогу аутентичног тумачења.

Предлог аутентичног тумачења образложио је представник предлагача, народни посланик Ђорђе Комленски, председник Одбора за уставна питања и законодавство.

 У претресу су учествовали народни посланици: Неђо Јовановић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Јелена Жарић Ковачевић, представник Посланичке групе Српска напредна странка, Александар Шешељ, представник Посланичке групе Српска радикална странка (поводом чијег излагања су узајамно реплицирали народни посланици Јелена Жарић Ковачевић и Александар Шешељ, након чега је народни посланик Верољуб Арсић указао на повреду члана 107. Пословника, а председавајући Ђорђе Милићевић, потпредседник Народне скупштине, дао је објашњење, а затим су узајмно реплицирали народни посланици Јелена Жарић Ковачевић и Александар Шешељ), Маријан Ристичевић, заменик председника Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА (након чега је председавајући сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова) и др Муамер Зукорлић (након чега је председавајући одредио паузу до 15,00 часова).

Након паузе, седница је настављена у 15,00 часова.

У наставку претреса учествовали су народни посланици: проф. др Миладин Шеварлић, Маријан Ристичевић, Жарко Мићин, Немања Шаровић
(поводом чијег излагања су се за реплику јавили народни посланици Неђо Јовановић, др Владимир Орлић, Милија Милетић и Немања Шаровић, а затим су се за реч, по Пословнику, јавили народни посланици Немања Шаровић - указао на повреду члана 107. Пословника, а председавајући Верољуб Арсић, потпредседник Народне скупштине, дао је објашњење и изрекао две мере опомене и меру одузимања речи народном посланику Немањи Шаровићу, др Александар Мартиновић – реплицирао народном посланику Немањи Шаровићу, др Владимир Орлић – реплицирао народном посланику Немањи Шаровићу, Неђо Јовановић - реплицирао народном посланику Немањи Шаровићу, Милија Милетић - реплицирао народном посланику Немањи Шаровићу, проф. др Миладин Шеварлић - реплицирао народном посланику др Владимиру Орлићу, др Владимир Орлић - реплицирао народном посланику проф. др Миладину Шеварлићу и Милорад Мирчић – указао на повреду члана 109. Пословника, а председавајући је дао објашњење, након чега су узајамно реплицирали народни посланици Маријан Ристичевић, проф. др Миладин Шеварлић, др Владимир Орлић и др Александар Мартиновић), Александар Марковић, Милија Милетић, Срето Перић (поводом чијег излагања су узајамно реплицирали народни посланици Јелена Жарић Ковачевић и Срето Перић, након чега су се за реч и реплику наизменично јавили представник предлагача Ђорђе Комленски и народни посланик Гроздана Банац, а затим су узајамно реплицирали народни посланици Јелена Жарић Ковачевић и Срето Перић, после чега су се за реч и реплику јавили представник предлагача Ђорђе Комленски и народни посланик Срето Перић), Верољуб Арсић и проф. др Марко Атлагић.

Првог дана рада, седница је завршена у 18 часова и 25 минута.

**Други дан рада – 4. фебруар 2020. године**

Седница је почела у 10 часова и 10 минута.

Седници је председавао Верољуб Арсић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствујe 70 народних посланика, а применом електронског система за гласање утврђено је да је у сали присутно 95 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Александар Шешељ, представник Посланичке групе Српска радикална странка - од председника Владе, Мирјана Драгаш, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од министра просвете, науке и технолошког развоја, Маријан Ристичевић, заменик председника Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА - од председника Владе и Ђорђе Вукадиновић, заменик председника Посланичка група Нова Србија – Покрет за спас Србије - од председника Владе, министра спољних послова и директора Канцеларије за Косово и Метохије.

Председавајући је обавестио да се су спречени да седници присуствују народни посланици проф. др Владимир Маринковић, Борисав Ковачевић, Милисав Петронијевић и проф. др Жарко Обрадовић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Александра Белачић, Милена Бићанин, Горан Богдановић, Ненад Божић, Балша Божовић, Душан Борковић, Јосип Броз, Драган Вељковић, Маја Виденовић, др Дијана Вукомановић, Наташа Вучковић, Жика Гојковић, Младен Грујић, Миљан Дамјановић, Божидар Делић, Владимир Ђукановић, Марко Ђуришић, Зоран Живковић, Владан Заграђанин, Марија Јањушевић, Горан Јешић, Чедомир Јовановић, Драгомир Карић, Миланка Карић, Ненад Константиновић, др Жарко Кораћ, мр Иван Костић, Александра Малетић, Весна Марјановић, Мирослав Маркићевић, Драган Марковић, Татјана Мацура, Остоја Мијаиловић, Зоран Милекић, Ненад Милић, Радослав Милојичић, Драгољуб Мићуновић, Наташа Михаиловић Вацић, Бранислав Михајловић, Љиљана Михајловић, Љупка Михајловска, Милутин Мркоњић, Дејан Николић, др Светлана Николић Павловић, Срђан Ного, Богдан Обрадовић, Бошко Обрадовић, Марија Обрадовић, Соња Павловић, Биљана Пантић Пиља, Душан Петровић, Мира Петровић, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Верољуб Стевановић, Душица Стојковић, Мариника Тепић, Новица Тончев, Ана Караџић, Горан Ћирић, Србислав Филиповић, Фатмир Хасани, мр Горан Чабради, Александра Чабраја, Ненад Чанак, Немања Шаровић, проф. др Војислав Шешељ, Дејан Шулкић, Јован Јовановић, др Драган Весовић, Бајро Гегић, Вера Пауновић, Ивана Динић, Душан Милисављевић, Александар Шешељ, Сандра Божић, Нада Костић, Немања Радојевић и Војин Биљић.

Затим је Народна скупштина наставила претрес о **1. тачки дневног реда - ПРЕДЛОГУ АУТЕНТИЧНОГ ТУМАЧЕЊА ОДРЕДБЕ ЧЛАНА 48. СТАВ 6. ЗАКОНА О ИЗВРШЕЊУ И ОБЕЗБЕЂЕЊУ („СЛУЖБЕНИ ГЛАСНИК РС“, БР. 106/15, 106/16 - АУТЕНТИЧНО ТУМАЧЕЊЕ, 113/17 - АУТЕНТИЧНО ТУМАЧЕЊЕ И 54/19).**

У наставку претреса учествовали су народни посланици: Миланка Јевтовић Вукојичић, др Владимир Орлић и Јелена Жарић Ковачевић, представник Посланичке групе Српска напредна странка (након чега се за реч јавио представник предлагача, народни посланик Ђорђе Комленски, председник Одбора за уставна питања и законодавство).

Затим је председавајући, у складу са чланом 98. став 4. Пословника, закључио претрес о Предлогу аутентичног тумачења.

Председавајући је, сагласно члану 87. став 5. Пословника Народне скупштине, одредио уторак, 4. фебруар 2020. године, са почетком у 11 часова и 20 минута, као Дан за гласање о тачки дневног реда седнице Двадесет првог ванредног заседања Народне скупштине у Једанаестом сазиву.

Применом електронског система за гласање утврђено је да је у сали присутно 128 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање о предлогу акта из тачке 1. дневног реда.

**1. тачка дневног реда – ПРЕДЛОГ АУТЕНТИЧНОГ ТУМАЧЕЊА ОДРЕДБЕ ЧЛАНА 48. СТАВ 6. ЗАКОНА О ИЗВРШЕЊУ И ОБЕЗБЕЂЕЊУ („СЛУЖБЕНИ ГЛАСНИК РС“, БР. 106/15, 106/16 - АУТЕНТИЧНО ТУМАЧЕЊЕ, 113/17 - АУТЕНТИЧНО ТУМАЧЕЊЕ И 54/19)**

Народна скупштина је, већином гласова (од 129 присутних народних посланика, 128 је гласало за, а један се уздржао), усвојила Предлог аутентичног тумачења одредбе члана 48. став 6. Закона о извршењу и обезбеђењу („Службени гласник РС“, бр. 106/15, 106/16 - аутентично тумачење, 113/17 - аутентично тумачење и 54/19), у целини.

Пошто је Народна скупштина обавила разматрање и одлучивање о јединој тачки дневног реда седнице, председник Народне скупштине је, сагласно члану 102. Пословника, закључила седницу Двадесет првог ванредног заседања Народне скупштине у Једанаестом сазиву.

Седница је закључена у 11 часова и 30 минута.

|  |  |
| --- | --- |
| ГЕНЕРАЛНИ СЕКРЕТАР |  ПРЕДСЕДНИК |
|  |  |
|  Срђан Смиљанић |  Маја Гојковић |